Document ID: /fineweb-2-swissfilter-quality_10-filterrobots/filtered/02038.jsonl.gz/940

Moritz Conradi d'Andeer, figl d'emigrants a S.Petersburg, ha pers tras la Revoluziun russa dal 1917 plirs da ses confamigliars e sia gronda facultad. Suenter esser returnà en Svizra ha el engirà da mazzar l'emprim aut represchentant da l'Uniun sovietica che el entaupa.
En occasiun d'ina conferenza internaziunala a Losanna, il 1923, schluppetta Conradi il schef da la delegaziun russa Vaclav Vorovsky. En in process spectacular ha la dretgira dal chantun Vad declerà Conradi sco nunculpant e mess qua tras la giustia svizra en ina glisch dubiusa e provocà tumults diplomatics.